**ASMENS DUOMENŲ TEIKIMO SUTARTIS**

Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos**, atstovaujamas (atstovaujančio asmens pareigos, vardas ir pavardė) , veikiančio (-ios) pagal Informatikos ir ryšių departamento prie Lietuvos Respublikos vidaus reikalų ministerijos nuostatus, patvirtintus Lietuvos Respublikos vidaus reikalų ministro 2002 m. rugsėjo 13 d. įsakymu Nr. 439 „Dėl Informatikos ir ryšių departamento prie Lietuvos Respublikos vidaus reikalų ministerijos nuostatų patvirtinimo“, (toliau – TEIKĖJAS) ir  **(institucijos, įstaigos pavadinimas)** , atstovaujamas (-a) (atstovaujančio asmens pareigos, vardas ir pavardė) , veikiančio (-ios) pagal (atstovavimo pagrindas) , (toliau – GAVĖJAS), toliau kartu vadinamos ŠALIMIS, o kiekviena atskirai ŠALIMI, sudarė šią Asmens duomenų teikimo sutartį (toliau – Sutartis):

1. **SĄVOKOS**
   1. Sutartyje vartojamos sąvokos atitinka 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos valstybės informacinių išteklių valdymo įstatyme ir Lietuvos Respublikos baudžiamajame kodekse vartojamas sąvokas.
2. **SUTARTIES DALYKAS**
   1. Sutartimi TEIKĖJAS įsipareigoja GAVĖJAMS Sutartyje nustatytomis sąlygomis ir tvarka teikti Įtariamųjų, kaltinamųjų ir nuteistųjų registro (toliau – Registro) duomenis, nurodytus Sutarties priedo „Asmens duomenų teikimo sąlygos“ \_ punkte, o GAVĖJAI įsipareigoja gautus duomenis naudoti Sutartyje nurodytu tikslu, sąlygomis ir tvarka.
3. **ASMENS DUOMENŲ TEIKIMO IR GAVIMO TEISINIS PAGRINDAS**
   1. TEIKĖJAS teikia duomenis GAVĖJUI, vadovaudamasis:
      1. Reglamento (ES) 2016/679 6 straipsnio 1 dalies c punktu ir 3 dalimi, 10 straipsniu;
      2. Lietuvos Respublikos valstybės informacinių išteklių valdymo įstatymo \_ straipsnio \_ dalies \_ punktais;
      3. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
      4. Lietuvos Respublikos įtariamųjų, kaltinamųjų ir nuteistųjų registro įstatymo 6 straipsnio 3 dalimi;
      5. Įtariamųjų, kaltinamųjų ir nuteistųjų registro nuostatų, patvirtintų Lietuvos Respublikos Vyriausybės 2012 m. balandžio 18 d. nutarimu Nr. 435 „Dėl Įtariamųjų, kaltinamųjų ir nuteistųjų registro nuostatų patvirtinimo“, (toliau – Įtariamųjų, kaltinamųjų ir nuteistųjų registro nuostatai) \_ punktais, \_ papunkčiais;
      6. Įtariamųjų, kaltinamųjų ir nuteistųjų registro objektų registravimo ir duomenų teikimo taisyklių, patvirtintų Informatikos ir ryšių departamento prie Lietuvos Respublikos vidaus reikalų ministerijos direktoriaus 2021 m. liepos 21 d. įsakymu Nr. 5V-68 „Dėl Įtariamųjų, kaltinamųjų ir nuteistųjų registro objektų registravimo ir duomenų teikimo taisyklių patvirtinimo“, \_ punktais.
   2. GAVĖJAS gauna duomenis iš TEIKĖJO, vadovaudamasis:
      1. Reglamento (ES) 2016/679 6 straipsnio 1 dalies c / e punktais ir 3 dalimi, 10 straipsniu;
      2. Lietuvos Respublikos valstybės informacinių išteklių valdymo įstatymo 28 straipsnio 1 dalimi ir 31 straipsnio 4 dalies 3 punktu;
      3. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
      4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      5. Įtariamųjų, kaltinamųjų ir nuteistųjų registro nuostatų 84 punktu.
4. **ASMENS DUOMENŲ NAUDOJIMO TIKSLAS**
   1. TEIKĖJAS įsipareigoja teikti GAVĖJUI duomenis, o GAVĖJAS įsipareigoja šiuos duomenis naudoti:
      1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. **ASMENS DUOMENŲ TEIKIMO IR NAUDOJIMO SĄLYGOS IR TVARKA**
   1. TEIKĖJAS įsipareigoja teikti duomenis GAVĖJUI Sutarties priede „Asmens duomenų teikimo sąlygos“ nustatytomis sąlygomis;
   2. TEIKĖJAS įsipareigoja pranešti GAVĖJUI apie planuojamus techninės, programinės ar ryšio įrangos tvarkymo darbus, dėl kurių GAVĖJAS laikinai negalės gauti duomenų, ne vėliau kaip prieš 2 darbo dienas iki šių darbų pradžios.
   3. TEIKĖJAS įsipareigoja ne vėliau kaip prieš 30 darbo dienų pranešti GAVĖJUI apie bet kokius pagal šią Sutartį teikiamų duomenų struktūrų bei jų teikimo sąlygų, nurodytų šios Sutarties priede, numatomus pakeitimus.
   4. TEIKĖJAS atsako už teikiamų duomenų tikslumą, teisingumą ir apsaugą, kol duomenys pasieks GAVĖJĄ.
   5. GAVĖJAS įsipareigoja gautus asmens duomenis tvarkyti vadovaudamasis Reglamentu (ES) 2016/679, Lietuvos Respublikos asmens duomenų apsaugos įstatymo ir kitų teisės aktų nuostatomis. GAVĖJAS įsipareigoja savo lėšomis įgyvendinti tinkamas organizacines ir technines priemones, skirtas pagal Sutartį gautiems duomenims apsaugoti nuo atsitiktinio ar neteisėto sunaikinimo, pakeitimo, atskleidimo ar nuo bet kokio kito neteisėto tvarkymo. Minėtos priemonės turi atitikti duomenų tvarkymo saugumo reikalavimus, nustatytus Reglamento (ES) 2016/679 32 straipsnyje ir užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
   6. GAVĖJAS atsako už gautų duomenų konfidencialumą ir saugumą nuo duomenų gavimo momento. Jei nustatoma grėsmė ar kyla pagrįstų įtarimų dėl grėsmės teikiamų duomenų konfidencialumui, ir (arba) jei GAVĖJAS netinkamai užtikrina teikiamų (pateiktų) duomenų saugumą, TEIKĖJAS apie tai informuoja GAVĖJĄ ir turi teisę sustabdyti duomenų teikimą, jei Sutartis nenustato kitaip.
   7. GAVĖJAS užtikrina, kad jo darbuotojai, kurie tvarko gautus duomenis, yra supažindinti su pareiga saugoti asmens duomenų paslaptį. Ši darbuotojų pareiga turi galioti ir pasibaigus darbo ar sutartiniams santykiams.
   8. GAVĖJAS pagal Sutartį gautų duomenų negali atskleisti trečiosioms šalims, išskyrus įstatymuose nustatytus atvejus.
   9. GAVĖJAS turi teisę tvarkyti pagal Sutartį gautus duomenis tiek, kiek tai susiję su duomenų tvarkymu Sutarties 4.1 papunktyje nurodytais tikslais.
   10. GAVĖJAS turi teisę tvarkyti duomenis ne ilgiau, negu to reikalauja Sutarties 4.1 papunktyje nurodyti duomenų tvarkymo tikslai. GAVĖJAS įsipareigoja nedelsdamas sunaikinti pagal Sutartį gautus duomenis, kai šie duomenys nebereikalingi jų tvarkymo tikslams.
   11. TEIKĖJAS, gindamas duomenų subjektų teises, vadovaudamasis Vidaus reikalų ministerijos ir įstaigų prie Vidaus reikalų ministerijos valdomų registrų ir valstybės informacinių sistemų duomenų tvarkymo ir peržiūros veiksmų auditavimo taisyklėmis, patvirtintomis Lietuvos Respublikos vidaus reikalų ministro 2023 m. gegužės 15 d. įsakymu Nr. 1V-287 „Dėl Vidaus reikalų ministerijos valdomų registrų ir valstybės informacinių sistemų duomenų tvarkymo ir peržiūros veiksmų auditavimo taisyklių patvirtinimo“, tvarko Vidaus reikalų integracinės platformos audito posistemę, kurioje fiksuojami duomenys apie GAVĖJO pateiktas duomenų užklausas ir gautus rezultatus.
   12. TEIKĖJAS turi teisę reikalauti, kad GAVĖJAS pateiktų informaciją ir (arba) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus asmens duomenų apsaugos reikalavimus. GAVĖJAS privalo TEIKĖJUI pateikti šią informaciją ir (arba) dokumentus.
   13. TEIKĖJAS, nustatęs, kad GAVĖJAS netinkamai vykdo Sutartyje ir teisės aktuose nustatytus asmens duomenų apsaugos reikalavimus, apie tai informuoja GAVĖJĄ ir turi teisę sustabdyti duomenų teikimą, jei Sutartis nenustato kitaip. GAVĖJAS informuoja TEIKĖJĄ apie pasirengimą tinkamai vykdyti Sutartyje ir teisės aktuose nustatytus asmens duomenų apsaugos reikalavimus. TEIKĖJAS, įvertinęs iš GAVĖJO gautą informaciją, gali atnaujinti duomenų teikimą. Jei GAVĖJAS neinformuoja TEIKĖJO apie pasirengimą tinkamai vykdyti Sutartyje ir teisės aktuose nustatytus asmens duomenų apsaugos reikalavimus, TEIKĖJAS turi teisę vienašališkai nutraukti Sutartį vadovaudamasis Sutarties 10.3.3 papunkčiu.
   14. TEIKĖJAS įsipareigoja informuoti GAVĖJĄ apie jam perduotų neteisingų, neišsamių ar netikslių duomenų ištaisymą ne vėliau kaip per 3 darbo dienas nuo aplinkybių išaiškėjimo dienos.
   15. GAVĖJAS, nustatęs, kad jam pagal Sutartį perduoti duomenys yra neteisingi, neišsamūs ar netikslūs nedelsdamas, bet ne vėliau kaip per 3 darbo dienas, apie tai informuoja TEIKĖJĄ, pateikdamas aplinkybių paaiškinimus. TEIKĖJAS, gavęs šią informaciją, privalo per 5 darbo dienas ją patikrinti ir neteisingus, neišsamius ar netikslius duomenis ištaisyti. Ištaisęs neteisingus, neišsamius ar netikslius duomenis TEIKĖJAS ne vėliau kaip per 3 darbo dienas apie tai informuoja GAVĖJĄ.
6. **ŠALTINIS**
   1. Duomenys pagal Sutartį teikiami iš Įtariamųjų, kaltinamųjų ir nuteistųjų registro.
7. **APMOKĖJIMO IR ATSISKAITYMO TVARKA**
   1. Duomenys pagal šią Sutartį teikiami neatlygintinai.
8. **ATSAKOMYBĖ IR GINČŲ SPRENDIMO TVARKA**
   1. ŠALYS neturi teisės pavesti Sutartį vykdyti trečiosioms šalims.
   2. Už Sutarties įsipareigojimų nevykdymą arba netinkamą vykdymą ŠALYS atsako Reglamento (ES) 2016/679 ir Lietuvos Respublikos teisės aktų nustatyta tvarka.
   3. Ginčai, kylantys dėl Sutarties vykdymo, sprendžiami ŠALIŲ susitarimu, o nesusitarus – Lietuvos Respublikos teisės aktų nustatyta tvarka.
   4. ŠALIS dėl nenumatytų priežasčių negalinti įvykdyti kurio nors Sutartimi prisiimto įsipareigojimo, nedelsdama raštu kreipiasi į kitą ŠALĮ dėl Sutarties papildymo, pakeitimo ar nutraukimo.
9. **NENUGALIMOS JĖGOS (*FORCE MAJEURE*) APLINKYBĖS**
   1. ŠALIS atleidžiama nuo atsakomybės už Sutarties neįvykdymą vadovaujantis Lietuvos Respublikos civilinio kodekso 6.212 straipsniu, jeigu ŠALIS įrodo, kad Sutartis neįvykdyta dėl nenugalimos jėgos (*force majeure*) aplinkybių.
   2. Nenugalimos jėgos (*force majeure*) aplinkybėmis yra laikomos aplinkybės, nurodytos Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
   3. Sutarties neįvykdžiusi ŠALIS privalo pranešti kitai Šaliai apie nenugalimos jėgos (*force majeure*) aplinkybių atsiradimą ir jų įtaką Sutarties įvykdymui per protingą laiką po to, kai Sutarties neįvykdžiusi ŠALIS sužinojo ar turėjo sužinoti apie tą aplinkybę.
10. **SUTARTIES GALIOJIMAS**
    1. Sutartis įsigalioja galioja neterminuotai.
    2. Sutartis pasibaigia:
       1. kai ŠALYS susitaria nutraukti Sutartį;
       2. kai viena ŠALIS nutraukia Sutartį 10.3 papunktyje nurodyta tvarka;
       3. kai viena iš ŠALIŲ netenka teisės tvarkyti asmens duomenis (pvz., išnyksta teisinis pagrindas asmens duomenų tvarkymui; Valstybinė duomenų apsaugos inspekcija nurodo nutraukti asmens duomenų tvarkymo veiksmus).
    3. Sutarties nutraukimo sąlygos:
       1. TEIKĖJO iniciatyva įspėjus GAVĖJĄ raštu prieš 30 kalendorinių dienų iki Sutarties nutraukimo;
       2. GAVĖJO iniciatyva įspėjus TEIKĖJĄ raštu prieš 30 kalendorinių dienų iki Sutarties nutraukimo;
       3. ŠALIS turi teisę vienašališkai nutraukti Sutartį, jei kita ŠALIS pažeidžia Sutartį ir nesiima priemonių pažeidimui pašalinti per 15 kalendorinių dienų nuo reikalavimo jį ištaisyti gavimo.
    4. Pasibaigus Sutarčiai GAVĖJAS privalo nedelsiant sunaikinti visus turimus TEIKĖJO pateiktus duomenis ir (arba) šių dokumentų kopijas (išskyrus atvejus, kai Europos Sąjungos ar Lietuvos Respublikos teisės aktai reikalauja šiuos duomenis saugoti).
    5. Sutartis Šalių susitarimu gali būti keičiama ir papildoma. Visi Sutarties pakeitimai, priedai ir papildymai galioja, jei jie yra sudaryti raštu ir patvirtinti ŠALIŲ atstovų parašais.
11. **KITOS SUTARTIES SĄLYGOS**
    1. ŠALIS privalo raštu informuoti kitą ŠALĮ apie savo teisinio statuso, pavadinimo, adreso ir (ar) kitų rekvizitų pakeitimus ne vėliau kaip per 3 darbo dienas nuo pasikeitimų dienos.
    2. Sutarties neatskiriama dalis – Sutarties priedas „Asmens duomenų teikimo sąlygos“.
    3. Sutartis sudaryta lietuvių kalba elektroniniu formatu vienu egzemplioriumi, kurį ŠALYS pasirašo kvalifikuotu elektroniniu parašu.
    4. TEIKĖJO ir GAVĖJO kontaktiniai duomenys:
       1. GAVĖJO – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
       2. TEIKĖJO – ITT pagalba, el. paštas [ittpagalba@vrm.lt](mailto:ittpagalba@vrm.lt), tel. +370 5 271 7777.
12. **ŠALIŲ ADRESAI IR REKVIZITAI**

|  |  |
| --- | --- |
| **TEIKĖJAS**  **Informatikos ir ryšių departamentas prie**  **Lietuvos Respublikos vidaus reikalų ministerijos**  Duomenys kaupiami ir saugomi  Juridinių asmenų registre, kodas 188774822  Šventaragio g. 2, LT-01510 Vilnius  Biudžetinė įstaiga  Tel. +370 5 271 7177  El. p. ird@vrm.lt  (atstovaujančio asmens pareigos)  (vardas, pavardė) | **GAVĖJAS**  **(Institucijos, įstaigos pavadinimas)**  Duomenys kaupiami ir saugomi  Juridinių asmenų registre, kodas \_\_\_\_\_\_\_\_\_\_  (Adresas)  Biudžetinė įstaiga  Tel. \_\_\_\_\_\_\_\_\_\_\_\_\_\_\_\_\_  El. p. \_\_\_\_\_\_@\_\_\_\_\_\_\_\_  (atstovaujančio asmens pareigos)  (vardas, pavardė) |